Tikun ja Takun pelastuspartio
Tikun ja Takun pelastuspartio (myös Tiku ja Taku pelastajat, ) on Walt Disney Television Animationin tuottama yhdysvaltalainen 65-osainen piirrossarja, joka valmistui vuosina 1989–1990. Sarja perustuu maaoravakaksikko Tikun ja Takun ja heidän uusien ystäviensä pelastuspartiotehtäviin.
Disneyn tuotantoyhtiö Walt Disney Television Animation eli 1980-luvulla piirrossarjojen tuottoisaa kulta-aikaa muun muassa Kummikarhujen, Vusselien ja Ankronikan suosion ollessa huipulla. Disneyllä oli tuolloin suunnitteilla uusi rikosetsiväsarja, joka kulki nimellä "Rescue Rangers" ja jonka päähenkilöiksi kaavailtiin pienistä eläimistä koostuvaa joukkoa. Päähenkilöehdokas, sarjakuvasankari Kit Kolby (luoja James 'Jimmy' Wakely) ei kuitenkaan lopulta miellyttänyt tuottajia ja ehdotettiin, että päähenkilö olisi joku Disneyn jo olemassa olevista hahmoista Ankronikan tapaan. Kun sarjan luoja Tad Stones keksi ehdottaa Tikua ja Takua, pulma oli hetkessä ratkaistu. Maaoravakaksikko teki uusien ystäviensä kanssa menestyksekkään paluun vuonna 1989 rikoksia ratkovana etsiväjoukkona piirrossarjassa, joka saavutti välittömästi valtavan suosion heti ensi-ilmestymisensä aikoina.
Tammikuussa 2009 IGN-sivuston laatiman sadan parhaan animaatiosarjan listan mukaan Tikun ja Takun pelastuspartio oli sijalla 60.
Pelastuspartio-sarjaa on julkaistu 1990-luvulla VHS-kasetteina, minkä lisäksi sarjaa on esitetty televisiossa uusintoina useita kertoja. Sarjaa saa Ruotsista DVD:llä ruotsinkielisellä jälkiäänityksellä varustettuna. Jaksoja on lisäksi esitetty sekä englanniksi että suomeksi Disneyn satelliittikanavilla.
Sarja perustuu maaoravakaksikon Tikun ja Takun seikkailuihin, kun he taistelevat rikoksia vastaan yhdessä Jaska Juustolan, Vinkki Vääntölän ja Pörrin kanssa. Siinä missä poliisi ei kykene tekemään asialle mitään, pelastuspartio tekee työn heidän puolesta.
Tiku ja Taku ("Chip & Dale")
Jaakko "Jaska" Juustola ("Monterey "Monty" Jack")
Vinkki Vääntölä ("Gadget Hackwrench")
Pörri ("Zipper")
Kollo ("Fat Cat")
Professori Nulli ("Norton Nimnul")
Taina ("Tammy")
Rotta Koponen ("Rat Capone")
Suomessa sarjaa esitettiin ensimmäistä kertaa 1990-luvun alussa Kolmoskanavalla ja MTV:llä, jolloin sitä esitettiin tekstitettynä.
Myöhemmin sarjaa on esitetty suomeksi jälkiäänitettynä MTV3-kanavalla useampaan otteeseen, viimeksi vuonna 2005. 1990-luvulla sarjan jaksoja on julkaistu myynti- ja vuokrakasetteina suomenkielisellä puheella ja tekstityksellä. Ainoastaan 21 jaksoa jälkiäänitettiin suomeksi.
Sarjan jaksoja on ollut saatavana suomenkielisinä VHS-julkaisuna 1990-luvulla. Suomessa sarjaa ei ole julkaistu toistaiseksi DVD:nä. Muissa Pohjoismaissa, kuten Ruotsissa sarjan jaksoja on julkaistu DVD:nä.
Yksittäisten julkaisujen (Suomessa toistaiseksi vain VHS) toinen formaattialue sisältää 7 jaksoa vähemmän kuin ensimmäisen alueen vastaavat.
Yhdysvalloissa julkaistun ensimmäisen kauden DVD (sisältää 3 levyä) kattaa jaksot 1-27 ja Suomen VHS-julkaisujen ensimmäinen kausi jaksot 1-13.
Pelastuspartion DVD-julkaisujen R1-julkaisut (Aluekoodi 1) ovat ilmestyneet 5. marraskuuta 2005 (Disney's Chip 'n Dale Rescue Rangers, Volume 1) ja 14. marraskuuta 2006 (Disney's Chip 'n Dale Rescue Rangers, Volume 2). Myös yksi R2-DVD (Aluekoodi 2) on julkaistu, 13. helmikuuta 2007 (Walt Disney's Chip 'n Dale Rescue Rangers, First Collection).
Aluekoodi 1 (Pohjois-Amerikka)
Aluekoodi 2 (Eurooppa)
Dubbauksen teki Tuotantotalo Werne.
Lista ei sisällä kaikkia näyttelijöitä.
Sarjasta on julkaistu myös Nintendo Entertainment System -konsolille kaksi videopeliä (suomessa 1991) sekä Chip ’n Dale Rescue Rangers 2 (suomessa 1994).
Yhdysvaltalainen The Jets -yhtye esittää englanninkielisen version piirrossarjan tunnusmusiikin. Tunnusmusiikista tehtiin pidennetty musiikkivideo. Yhdysvalloissa on julkaistu myös sarjaan liittyvä soundtrack.